זיפות, סיוד או הלבנת גג (לירון)
נושא זיפות גגות:
1) איזה שיטה יותר טובה לאיטום גג בזפת חמה, שלא עשו בו זפת או סיד יותר מ-3 שנים ושתחזיק 5 שנים? זיפות בשתי שכבות עם אריג פיברגלס בין השכבות+ הלבנה או זיפות בשתי שכבות עם רשת אינטרגלס בין השכבות+הלבנה?.
2) איזה סוג רצועת יוטה שמים בין 2 השכבות לאחר השמת שכבה 1 של זפת חמה? ( בביצוע תיקונים מקומיים).
3) באיטום הרולקות איזה סוג רצועת יוטה יש להשתמש בין השכבות?
4) האם במאמר זיפות גגות , זיפות כל שטח הגג מתבצע אותו הדבר גם בזיפות עם מכונת שמן?
5 כמה כמות דבק יש לשים בסיוד ע"י סיד למ"ר? ואיזה דבקים יש בשוק ע"י בסיס
לטקס sbr? ואיזה סוג בסיס לטקס sbr עדיף בגג שלא טופל יותר מ-3 שנים?
ומה עדיף לעשות בגג שלא טופל יותר מ-3 שנים,: ההלבנה המסורתית והזולה סיד ( אבקה בשקים) או להלבין את הגג באמצעות מלבין אקרילי או צבע אקרילי חיצוני?
ואיזה סוג של חומר עדיף להשתמש?
6)איך אני יודע שזפת חמה שבאה עם מכונת שמן היא תקינה מסוג 75/25?
וכמה ק"ג זפת חם בא במכונת שמן? האם מחשבים את הכמות כמו שכתוב
במאמר זיפות גגות בקטגוריה זיפות כל שטח הגג?
נושא סיוד או הלבנת גג:
1) מה עדיף לגג שלא עשו בו סיוד בסיד או בהלבנת גג יותר מ-3 שנים, סיוד בסיד או הלבנת גג?
2) איזה חומרים בסיוד סיד ובהלבנת גג יש כיום בשוק? ואיך אני יודע שהם
עמידים יותר? האם יש תו תקן או משהו אחר?
3) במאמר בהלבנת גג איך צריכים לעשות נכון את הלבנת הגג? (לא הבנתי את
מה שכתוב במאמר שם?)
4) ובאיזה חומרים יש להשתמש בגג שלא טיפלו בו יותר מ-3 שנים? ( הכוונה
לאיזה חומרים בסיוד בסיד או בהלבנת הגג?)
02/12/2013 17:27:39 חלון חדש הוסף תגובה
זיפות גג מחדש (גבי)
הנתונים שבמאמר על זיפות גגות נכונים גם לגג שבו לא בוצע זיפות 3 שנים, כך שאין צורך להתייחס לכך בנפרד.
1. בעבודה עם רשת אינטרגלס מתקבל חיבור טוב יותר בין שתי שכבות הזפת מכיוון שהשכבה העליונה חודרת בקלות דרך החורים של הרשת. לעומת זאת- בעבודה עם אריג פיברגלס קשה יותר להשיג חיבור מלא ורציף בין שכבת הזפת העליונה לתחתונה מכיוון שיותר קשה לזפת לחלחל דרך האריג עד לשכבת הזפת התחתונה. (מסיבה זו נראות לפעמים בועות אויר בזיפות).
בעקרון העבודה עם רשת אינטרגלס מעט קשה יותר לבצוע לקבלן מכיוון שלא ניתן לדרוך על הרשת בעת העבודה (הרגל נדבקת לזפת שמתחת לרשת). כך שבאופן כללי יותר נוח לזפת גג עם פיברגלס בין השכבות מאשר עם אינטרגלס. והמחיר יהיה גם הוא לטובת הפיברגלס.
שני סוגי הזיפות יחזיקו היטב מעמד 5 שנים ואף יותר מכך, בתנאי שהגג יהיה מולבן לגמרי וכל הזמן.
2. רצועות יוטה סטנדרטיות נמכרות בחנויות לחומרי זיפות ולא קיימים מספר סוגים. ההבדל היחידי הוא ברוחב הרצועה. הרוחב האידיאלי והמינימלי יהיה בד"כ כ 15 ס"מ, אך הנתון משתנה מגג לגג ולעיתים (רחוקות) יש צורך להשתמש ברצועה רחבה יותר (20 ס"מ).
3. שיטת הזיפות אינה משתנה כאשר מבצעים חימום זפת עם מכונת שמן.
4. דבק לטקס SBR ניתן לרכוש ממספר יצרנים / חנויות. לדוגמא: "סיקה לטקס סופר". אם ברצונך לבצע את העבודה על פי המאמר על סיוד והלבנת גגות יהיה עליך לסכם זאת מראש עם הקבלן, כך שיגיע עם כמות דבק מספקת ועם כמות שקי סיד מספקת. (לא מספיק רק להוסיף יותר דבק). בקש מהקבלן להשתמש בכמות המפורטות במאמר, שהן הרבה יותר מכפי שקבלנים נוהגים ליישם. יחס הדבק הנו כ 20-30 אחוז מכמות המים שבתערובת ועל הסיד להיות סמיך וליצור שכבה עבה מעל כל שטח הגג. יישום שכזה יהיה מצויין ואפילו טוב יותר מצבע אקרילי, בתנאי שיבוצע ללא קמצנות. העבודה איטית יותר והחומרים יקרים יותר- ויהיה עליך להסתדר עם הקבלן מהבחינה הכספית.
אפשר גם בהמשך השנים לבצע מעליו צבע אקרילי (וכל צבע אקרילי לשימוש חיצוני יתאים).
5. לא ניתן להבחין בסוג הזפת כאשר היא חמה ולא ניתן לדעת במדוייק כמה זפת יש בתוך המכונה. הכמות מחושבת כמו במאמר. באופן כללי שכבת זפת בכמות של 1 ק"ג למ"ר תיתן עובי של כ 1 מ"מ. וזיפות בשתי שכבות בכמות 2.5 ק"ג למ"ר יתן כ 2.5 מ"מ עובי.
02/12/2013 20:59:13 חלון חדש הוסף תגובה
שירות חוזה (לירון)
היי גבי תודה על המשוב. באחד המאמרים כתוב שצריך לעשות חוזה עם הקבלן איפה אני משיג חוזה כזה? מה צריך להיכלל בו? ומה עושים אם הקבלן לא עומד בתנאים ואיך אני יודע שהקבלן עומד בתנאים אם אני לא נמצא לידו?
02/12/2013 21:52:36 חלון חדש הוסף תגובה
חוזה לזיפות גג, תעודת אחריות (גבי)
בהצעת המחיר שתקבל מהקבלן יפורט המפרט הטכני שאותו סיכמתם לבצע.
(בעקרון המפרט יהיה זהה לזה שבמאמר על זיפות גגות).
לאחר סיום העבודה תקבל מהקבלן תעודת אחריות שבה גם יצוין שהאחריות לא תהיה תקפה במקרה שלא תתבצע הלבנה (סיוד) שנתי של הגג. יצוין בתעודה שהקבלן לא יהיה אחראי לנזקים שיגרמו לזיפות ע"י צד שלישי ושבכל מקרה בו יתגלו נזילות יהיה עליו לתקן את שכבת האיטום שבגג בתוך פרק זמן סביר (כשבועיים ימים).
אם לא תפקח על הקבלן בשטח לא תוכל לדעת אם הוא ביצע את עבודתו ע"פ המפרט.
במקרה של בעיה מול הקבלן בהמשך תוכל תמיד להגיש כנגדו תביעה משפטית. לשם כך יהיה עליך להיות מצוייד בהסכם העבודה, בתעודת האחריות ובחשבונית מס.
02/12/2013 23:02:05 חלון חדש הוסף תגובה
מפרט טכני (לירון)
בוקר טוב גבי שוב תודה על המשוב. קבלן אחד כתב בהצעת המפרט הטכני שלו ככה:
1) ניקוי כללי של הגג
2) הרמת כל הצינורות והכבלים המונחים על הגג
3) פתיחת נפיחויות בגג
4) בדיקה וניקוי מרזבים
וגם הרמת הקולטים והנחתם על גבי מרצפות
שאלתי היא ככה האם צריך לעשות את השלבים 2-4 ואח"כ כמו שכתוב במאמר זיפות גגות?
ועוד קבלן אמר לי שלא כדאי להרים את הקולטים כי על מה שהם עומדים זה ישן וגם הקולט עצמו שקוע בזפת. האם צריכים בכל זאת להרים את הקולטים אפילו על מה שתיארתי?
03/12/2013 10:04:53 חלון חדש הוסף תגובה
סוג חול (לירון)
מה זה חול זיפזיף? אם זה סוג, איזה עוד סוגי חול טובים לחיזוק הזפת?
האם אני צריך לבצע את השלבים שכתובים במפרט הטכני של סיוד או הלבנת גגות כדי לנקות את הגג למרות שכבר ניקיתי את הגג בשלב לפני הזיפות?
03/12/2013 10:08:49 חלון חדש הוסף תגובה
הכנת הגג לזיפות (גבי)
השלבים שתוארו ע"י הקבלנים הם השלבים הנכונים. לאחר מכן מבצעים את המפרט הרשום במאמר.
הרמת קולטים מאוד מומלצת ויש לבצע אותה. אלא לעיתים תכופות ישנם דודי שמש עתיקים וחלודים אשר נמצאים שקועים עמוק בתוך שכבת הזפת ולא ניתן להרימם מבלי להסתכן בנזילות. במקרים אלו יש להזמין אינסטלטור שירים את הדודים / הקולטים בעצמו או לחילופין לזפת מבלי להרימם. לשיקולך...
בענין החול: חול לא משמש לחיזוק הזפת אלא לחיספוס השטח למען יצירת חיבור טוב יותר בין הזפת לשכבת ההלבנה (הסיד או הצבע).
כמובן שאין צורך לנקות את הגג לאחר הזיפות ולפני ההלבנה. מבצעים את הנקיון לפני הזיפות. כאשר מבצעים הלבנה או סיוד מעל זפת ישנה- כמובן שיש לנקות אותה קודם לכן.
03/12/2013 21:07:38 חלון חדש הוסף תגובה
מפרט טכני סופי של זיפות גגות וסיוד הגג (לירון)
לילה טוב גבי אם הבנתי נכון ממה שהגבת לי הסיוד צריך להעשות באופן הבא:
מריחת חומר איטום שזה הסיד (האבקה) מערבבים את הסיד ב15 ק"ג עם חומר יסוד שזה דבק לטקס sbr שנקרא סיקה לטקס סופר,שמים כ1.5 ק"ג מהדבק לטקס sbr שמהולים ב2.5 ליטר מים. תקן אותי אם לא אמרתי משהו נכון.
מפרט טכני סופי לזיפות גג ללא הרמת קולטים:
1) ניקוי כל שטח הגג
2) פתיחת נפיחויות בגג
3) בדיקת וניקוי מרזבים
4) מריחת שכבת יסוד פלינקוט
5) בצוע תיקונים מקומיים עם רצועת יוטה ברוחב 15ס"מ
6) זיפות הרולקות עם רצועת יוטה בעובי 15 ס"מ
7) זיפות כל שטח הגג ופיזור מעט חול על כל שטח הגג לאחר סיום מריחת השכבה העליונה
8) הלבנת הגג כפי שמתואר במוזכר למעלה.
אשמח לקבל תשובה מהירה!
04/12/2013 02:00:07 חלון חדש הוסף תגובה
הלבנה וזיפות גג (גבי)
לא הבנת נכון את נושא הסיוד. פשוט קרא מחדש את הנאמר במאמר המתאים והבהר מונחים שאינם ברורים לך.
שלבי הזיפות שתארת- נכונים.
04/12/2013 10:50:28 חלון חדש הוסף תגובה